Orgogliu

Orgogliosu sò c’hapo suffridu
e chi tantos nemigos hapo tentu;
ca su viver’in pena e in turmentu
hat s’ispiritu meu irrobustidu.

Felices maliziosos hapo idu
chi han senza fatiga tropp’ottentu
e deo semper in ira discuntentu
cun grande fieresa sò vividu.

Ca non podet, cumprendo, arghent’e oro
suddisfare un’ispiritu potente
bramosu de giustizia e d’amore.

Sa ricchesa est a tenner’unu coro
comente i su leone prepotente
e a poder suffrire su dolore.